யூ. எல். அலியார்
'''உதுமா லெவ்வை அலியார்''' (பிறப்பு: [[பெப்ரவரி 21]] [[1946]]) [[இலங்கை]]யின் மூத்த எழுத்தாளரும், கல்வியாளரும், ஊடகவியலாளருமாவார்.
 
 == வாழ்க்கைச் சுருக்கம் ==
 [[கிழக்கு மாகாணம், இலங்கை|கிழக்கு மாகாணம்]], [[அம்பாறை மாவட்டம்|அம்பாறை]] மாவட்டத்தில், [[சம்மாந்துறை]]யைச் சேர்ந்த உதுமா லெவ்வை தம்பதியினரின் புதல்வரான அலியார் சம்மாந்துறை முஸ்லிம் மகாவித்தியாலயம், மட்டக்களப்பு அரசினர் கல்லூரி, [[பேராதனைப் பல்கலைக்கழகம்]], [[கொழும்புப் பல்கலைக்கழகம்]], [[யாழ்ப்பாணப் பல்கலைக்கழகம்]], [[அவுஸ்திரேலியா]]வின் [[மக்குவாரி பல்கலைக்கழகம்]] ஆகியவற்றின் பழைய மாணவராவார். கல்வித்துறை டிப்ளோமா, ஊடகத்துறை டிப்ளோமா, கல்வியியல் முதுமாணி ஆகிய பட்டங்களைப் பெற்றுள்ள இவர் மக்குவாரி பல்கலைகழகத்தில் Dip. in. EMIS பட்டத்தினையும் பெற்றுள்ளார். வடக்கு-கிழக்கு மாகாணக் கல்வித் திணைக்களத்தில் கல்விப் பணிப்பாளராகப் பணியாற்றித் தற்போது ஓய்வுபெற்றுள்ள அலியாரின் மனைவி பெயர் பௌசியா. இவர்களுக்கு முகம்மது ஹசீன், முர்சிதா செரீன், முகம்மது பிர்னாஸ் என்ற மூன்று பிள்ளைகள் உள்ளனர்.
 
 == எழுத்துத்துறை ==
 பாடசாலையில் கற்கும் காலத்திலிருந்தே எழுத்துத்துறை ஈடுபாடு மிக்கவராகவும், [[1961]], [[1962]] ஆம் ஆண்டுகளில் 'கலைமுரசு' மாத இதழில் உதவியாசிரியராகவும் செயற்பட்டுள்ளார். இவரின் முதலாவது ஆக்கம் [[1965]] [[அக்டோபர் 10]] '[[சுதந்திரன்]]' பத்திரிகையில் 'ஈழநாடும் கண்ணகி வழிபாடும்' எனும் தலைப்பில் பிரசுரமானது. ஆக்க இலக்கியங்களை இவர் படைக்காவிடினும் கூட அறிவுசார் கட்டுரைகள் முன்னூற்றுக்கும் மேல் எழுதியுள்ளார்.
 
 == எழுதியுள்ள அச்சு ஊடகங்கள் ==
 [[சுதந்திரன்]], [[ஈழநாடு]], [[ஈழகேசரி]], [[தினபதி]], [[வீரகேசரி]], [[சிந்தாமணி]], [[தினகரன்]], மணிவிளக்கு(சென்னை), வீக்கண்ட் எக்ஸ்பிரஸ், இஸ்லாமிய சிந்தனை, புது ஊற்று, கலாமதி, கலை அமுதம் போன்றவற்றில் எழுதியுள்ளார்.
 
 == ஊடகத்துறை ஈடுபாடு ==
 *   1968,  1969,  1970,  1971 [[தினகரன்]] சம்மாந்துறை நிருபராக இவர் பகுதி நேரமாகப் பணியாற்றினார்.
 *   1997,  1998,  1999,  2000 ஆம் ஆண்டுகளில் வீக்கண்ட் எக்ஸ்பிரஸ் வாராந்தப் பத்திரிகையின் அம்பாறை / கல்முனை  செய்தியாளராகப் பணியாற்றினார்.
 *   கொழும்புப் பல்கலைக்கழத்தில் 1997 இல் பத்திரிகையியல் டிப்ளோமா நெறியைப் பூர்த்தி செய்து விசேட சித்தி பெற்றார்.	 		
 *   [[தென்கிழக்குப் பல்கலைக்கழகம்|தென்கிழக்குப் பல்கலைக்கழகத்தில்]] பத்திரிகையியல் டிப்ளோமா நெறிக்கு 2002-2003ஆம் ஆண்டுகளில் விரிவுரையாளராகப் பணியாற்றியுள்ளார்.
 
 == ஆய்வுக் கட்டுரைகள் ==
 யூ. எல். அலியார் பல ஆய்வுக் கட்டுரைகளை எழுதியுள்ளார்.
 
 '''அனைத்துலக மகாநாடுகளில் அவரால் சமர்ப்பிக்கப்பட்டதும், வாசிக்கப்பட்டதுமான சில கட்டுரைத் தலைப்புகளாவன'''
 *   அனைத்துலக இஸ்லாமியத் தமிழிலக்கிய ஆராய்ச்சி மகாநாடு, புதுக் கல்லூரி, [[சென்னை]]: 1974, ஆய்வுக்கட்டுரை வாசிக்கப்பட்டது. &quot;தமிழ்ப் பெருங்காப்பிய வரிசையில் மணியென மிளிரும் கவினுறு சீறா&quot;
 *   அனைத்துலக தமிழிலக்கிய ஆராய்ச்சி மகாநாடு மட்டக்களப்பு: 1976. ஆய்வுக்கட்டுரை வாசிக்கப்பட்டது. &quot;[[மட்டக்களப்பு]] தென்பிரதேசத்தில் பாரம்பரிய உழவுத் தொழிலில் மொழி வழக்கு&quot;
 *   அனைத்துலக இஸ்லாமியத் தமிழிலக்கிய ஆராய்ச்சி மகாநாடு, காயல்பட்டணம், தமிழ்நாடு: 1978. ஆய்வுக் கட்டுரை சமர்ப்பணம். &quot;இலங்கையில் முஸ்லிம் குடியிருப்புக்கள் பற்றிய வரலாற்றுக் குறிப்புக்கள்&quot;
 *   அனைத்துலக இஸ்லாமியத் தமிழிலக்கிய ஆராய்ச்சி மகாநாடு. [[கொழும்பு]] : 1979. ஆய்வுக்கட்டுரை வாசிக்கப்பட்டது. &quot;இஸ்லாமியத் தமிழிலக்கிய வரலாற்று நுன் முயற்சிகள் பற்றிய கண்ணோட்டம்&quot;
 *   அனைத்துலக இஸ்லாமியத் தமிழிலக்கிய ஆராய்ச்சி மகாநாடு. சென்னை, தமிழ்நாடு: 1999. ஆய்வுக்கட்டுரை வாசிக்கப்பட்டது. &quot;இலங்கை பாடசாலைப் பொதுக் கலைத்திட்டத்தில் இஸ்லாமியத் தமிழிலக்கியத்தின் செல்வாக்கு வளர்ச்சி&quot;
 
 '''கல்விசார் நடவடிக்கைகளின் போது சமர்ப்பிக்கப்பட்ட ஆய்வுக்கட்டுரைகளின் தலைப்புகள்'''
 *   கல்வியியல் முதுமாணிப் பட்டத்துக்காக செய்யப்பட்ட ஆய்வு (1981-83) யாழ் பல்கலைக்கழகம். &quot;இலங்கையில் மத்ரசாக் கல்வி முறையின் தோற்றமும் வளர்ச்சியும்&quot;.
 *   கல்விப் பட்டபின் டிப்ளோமாவுக்காக செய்யப்பட்ட ஆய்வு. [[கொழும்புப் பல்கலைக்கழகம்]] 1976 &quot;கிழக்கிலங்கையில் முஸ்லிம்களின் கல்வி வளர்ச்சி&quot;
 *   EMIS நெறிக்காக சமர்ப்பிக்கப்பட்ட செயற்திட்டம் 1996. அவுஸ்திரேலியா [[மக்குவாரி பல்கலைக்கழகம்]], [[சிட்னி]] &quot;Introducing EMIS in school in the North Eastern Province In SriLanka”
 
 == எழுதிய நூல்கள் ==
 இவர் இதுவரை நான்கு நூல்களை எழுதி வெளியிட்டுள்ளார். 
 *   கல்வியியல் நோக்கு. (1995) ISBN 955-95831-0-7
 *   சர்வதேச நினைவு தினங்கள் (1998) ISBN 955-95831-1-5
 *   இரு நூற்றாண்டுகளில் இலங்கையிற் கல்வி (2000) ISBN 955-95831-2-3
 *   நாவலர் ஈழமேகம் பக்கீர்தம்பி நினைவு சுவடுகள் (2005) ISBN 955-95831-3-1
 
 == பெற்ற விருது ==
 இவரின் இத்தகைய சேவைகளைக் கருத்திற் கொண்டு இலங்கை அரசு 2001ஆம் ஆண்டில் 'கலாபூஷணம்' விருது வழங்கி கௌரவித்துள்ளது
 
 ==வெளி இணைப்புகள்==
 * [http://noolaham.org/wiki/index.php?title=%E0%AE%87%E0%AE%B2%E0%AE%99%E0%AF%8D%E0%AE%95%E0%AF%88_%E0%AE%8E%E0%AE%B4%E0%AF%81%E0%AE%A4%E0%AF%8D%E0%AE%A4%E0%AE%BE%E0%AE%B3%E0%AE%B0%E0%AF%8D%E0%AE%95%E0%AE%B3%E0%AF%8D%2C_%E0%AE%8A%E0%AE%9F%E0%AE%95%E0%AE%B5%E0%AE%BF%E0%AE%AF%E0%AE%B2%E0%AE%BE%E0%AE%B3%E0%AE%B0%E0%AF%8D%E0%AE%95%E0%AE%B3%E0%AF%8D%2C_%E0%AE%95%E0%AE%B2%E0%AF%88%E0%AE%9E%E0%AE%B0%E0%AF%8D%E0%AE%95%E0%AE%B3%E0%AE%BF%E0%AE%A9%E0%AF%8D_%E0%AE%B5%E0%AE%BF%E0%AE%AA%E0%AE%B0%E0%AE%A4%E0%AF%8D%E0%AE%A4%E0%AE%BF%E0%AE%B0%E0%AE%9F%E0%AF%8D%E0%AE%9F%E0%AF%81_10 இலங்கை முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத்திரட்டு- தொகுதி 10 - புன்னியாமீன்]
 
 [[பகுப்பு:1946 பிறப்புகள்]]